Vífilsstaðaland og nágrenni - kynningarfundur miðvikudag 11. desember Garðabær hefur auglýst tillögu að breytingu á aðalskipulagi Garðabæjar 2016 - 2030 , Vífilsstaðaland , þróunarsvæði B , og tillögur að breytingum að þremur deiliskipulagsáætlunum innan þess svæðis sem aðalskipulagsbreytingin nær til . Vetrarmýri - tillaga að deiliskipulagi Garðabær hefur auglýst tillögu að breytingu á aðalskipulagi Garðabæjar 2016 - 2030 , Vífilsstaðaland , þróunarsvæði B , og tillögur að breytingum að þremur deiliskipulagsáætlunum innan þess svæðis sem aðalskipulagsbreytingin nær til . Svæðið sem nær til Vífilsstaðalands , Hnoðraholts , Vetrarmýrar , Smalaholt , Rjúpnahæðar , Vífilsstaðalands og Vífilsstaðahrauns er skilgreint sem þróunarsvæði í aðalskipulagi Garðabæjar . Á árinu 2017 festi Garðabær kaup á landi Vífilsstaða og í kjölfarið var efnt til framkvæmdasamkeppni um rammaskipulag svæðisins í lok þess árs . Ráðgjafateymi Batterísins , Landslags og Eflu urðu hlutskörpust í samkeppninni og voru þau fengin til þess að vinna mótun skipulags á svæðinu á grundvelli vinningstillögunnar . Kynningarfundur í Sveinatungu á Garðatorgi – miðvikudaginn 11. desember kl. 17 ATH ný dagsetning er á kynningarfundinum , miðvikudaginn 11. desember kl. 17 ( en ekki áður auglýst 10. desember – fundinum var frestað um sólarhring vegna veðurs ) . Fundurinn verður haldinn í fundarsal Sveinatungu á Garðatorgi 7 ( gengið inn á yfirbyggða torgið við hliðina á ráðhústurninum ) . Á fundinum verða tillögurnar kynntar og fyrirspurnum svarað . Nú liggur fyrir tillaga rammaskipulagi svæðisins við Vífilsstaðaland þar sem skipulaginu er ætlað að móta heildstætt skipulag byggðar sem byggir á sérstöðu svæðisins til samræmis við stefnu í aðalskipulagi Garðabæjar . Innan skipulagssvæðisins er gert ráð fyrir verslun og þjónustu , samfélagsþjónustu , íþróttastarfsemi og útivist ásamt íbúðarbyggð með 2.000 – 2.500 nýjum íbúðum . Lögð er áhersla á vistvænar samgöngur og fjölbreytt útivistarsvæði í góðum tengslum við nálæga byggð og starfsemi . Gert er ráð fyrir að lega Elliðavatnsvegar verði færð fjær Vífilsstaðavatni og útivistarsvæði umhverfis vatnið gefið aukið vægi . Klassískt yfirbragð og sterk sjónræn nærvera Vífilstaðaspítala er eitt af megin kennileitum svæðisins og er gert hátt undir höfði m.a. með grænum ás , stíg í trjágöngum , sem framlengist frá miðju Vífilsstaðaspítala upp hlíðar Hnoðraholts . Blönduð byggð í Vetrarmýri Í Vetrarmýri er gert ráð fyrir blandaðri byggð verslunar , þjónustu og íbúða í góðum tengslum við fjölbreytta íþróttastarfsemi . Gert er ráð fyrir allt að 750 íbúðum og u.þ.b. 40.000 m² af atvinnuhúsnæði . Rík áhersla er lögð á vistvænar samgöngur . Göngubrú yfir Reykjanesbraut tengir miðsvæðið , þ.m.t. íþróttasvæði og golfvöll , vel við byggð vestan brautarinnar og grænan stíg sem liggur að Garðatorgi . Vetrarbraut liggur um svæðið og á hluta hennar er gert ráð fyrir lifandi jarðhæðum sem styður við fjölbreytt mannlíf . Íbúðabyggð , verslun og þjónusta í Hnoðraholti Í Hnoðraholti norður er gert ráð fyrir allt að 500 íbúðum og 20.000 m² af verslun og þjónustu á skipulagssvæðinu við Arnarnesveg . Almennt er gert ráð fyrir lágreistri íbúðabyggð með áherslu á fjölbreytt form sérbýla í bland við minni fjölbýli . Grænir geirar með göngustígum tengja holtið m.a. við grænan geira vestan við Reykjanesbraut . Gert er ráð fyrir gatnatengingum við Arnarnesveg á tveimur stöðum , annars vegar við hringtorg til móts við Glaðheima og hins vegar um Öldusali í Leirdalsopi . Kirkjugarður og meðferðarstofnun í RjúpnadalÍ Rjúpnadal er gert ráð fyrir nýjum kirkjugarði staðsettum þannig að Vífilsstaðaháls njóti sín sem útivistarsvæði og útsýnisstaður . Fremst á hálsinum er gert ráð fyrir að byggður verði kennileitisturn og kapella sem tengir kirkjugarðinn sjónrænt við byggðina í Garðabæ . Austan við kirkjugarð er lóð fyrir meðferðarstofnun .